recursal/SuperWikiNEXT-32B huggingface dataset:
**Pranciškus Ramanauskas** (født 21. november 1893 i Kudoniuose **Betygala-området, Raseiniai-distriktet** i keiserdømmet Russland; død 15. oktober 1959 i Telšiai i Litauisk SSR i Sovjetunionen) var en litauisk katolsk prelat og hjelpebiskop i Telšiai.

Liv og virke
------------

### Prest

Etter å ha studert ved presteseminaret i Kaunas ble han presteviet den 11. januar 1917. Han virket i Pumpėnai (1917–1920), Raseiniai og i Telšiai. Han tok deretter doktorgraden i teologi i Roma. Fra 1932 underviste han ved presteseminaret i Telšiai som professor for dogmatisk teologi og religionsundervisning, og var inspektør. Fra 1940 til 1946 var han rektor ved seminaret.

### Hjelpebiskop i Telšiai

Den 28. februar 1944 ble han utnevnt av pave Pius XII tul hjelpebiskop i Telšiai og titulærbiskop av *Carpasia*. Den 9. april 1944 ble han bispebiet av erkebiskopen av Kaunas, Juozapas Skvireckas.

I 1946 ble han arrestert av sovjetiske myndigheter, dømt til 10 år i fangeleir i 1947, og deportertfra litauisk område. I 1954 ordinerte han i det skjulte dissidenten Alfonsas Svarinskas til prest. De var begge to fanger i Abese-leiren (Komi i Sovjetrussland). 

Han ble løslatt fra fengselet i juli 1956.
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet.

***Skipet som fant seg selv*** er en fabelnovelle av den britiske forfatteren og nobelprisvinneren Rudyard Kipling.

I fortellingen lar han de forskjellige delene av et skipsnybygg ha bevissthet og de kan snakke sammen. Alle delene finner at de har en så sentral funksjon, at det ikke er mulig for noen av de andre delene å fungere uten akkurat denne delen. Det gjelder for kjølen som bærer alle de andre, maskinen som skal drive framover, roret som skal styre, broen som organiserer og så videre. 

Alle er like skuffet over at de andre ikke ser nettopp deres store betydning.

Mislyden går mange hakk opp når skipet legger fra land og treffer de første dønningene. Alle skriker opp om hva de andre må gjøre, ellers-!

Slutten er at de lærer å stole på at ingeniørene som konstruerte skipet har satt sammen delene til et *hele* der alle er nødvendige og ingen er viktigere enn noen.
**Christine Hope** (født 1971) er en norsk komiker og skuespiller. 

Hope er født i Bergen, men oppvokst på Stord. Hun fikk sitt gjennombrudd i 2003 i forbindelse med humorserien *Frittgående Hope* på TV 2. Serien gikk flere ganger i reprise, blant annet på TV 2 Zebra. Hun har siden medvirket i revyforestillingene som «I gode og galne dager» (sammen med Dag Schreiner) (2011), «Hope/Breivik tur retur» (sammen med Ina Breivik) (2009), og «Herborg og Hope» (sammen med Herborg Kråkevik) (2006). Hun har også gjort noen soloshow.

Hope har også spilt i komedier, som blant annet «Den stundesløse» på Den Nationale Scene, i TV-serier som *Verdens beste SFO* på NRK Super (2010–2011) og dramaserien *Schmokk* (NRK) (2011). Fra 2014 til 2021 var hun programleder i *Symesterskapet* på NRK. Det kan også nevnes at hun hadde stemmen til Elfie i den animerte TV-serien *Vennebyen* (2009) og til nyhetsoppleseren i animasjonsfilmen *Månelyst i Flåklypa* (2018)

Hun ble kåret til «Årets kvinnelige scenekomiker» under Komiprisen 2017 for oppsetningen «Hope, skulder, kne og tå».

Familie
-------

Hope giftet seg i 2003 med musikeren Eduardo Andersen (bedre kjent under navnet Doddo).

Referanser
----------

1. ↑   Filmfront, filmfront.no, besøkt 21. juni 2021[Hentet fra Wikidata]
2. ↑  Christine Hope kjem heim Arkivert 10. oktober 2016 hos Wayback Machine. sunnhordland.no, 5. desember 2014.
3. ↑  Frydefulle spark fra Hope, TV2.no, 28. desember 2005.
4. ↑  Farse i full fart, Dagbladet.no, 9. februar 2011.
5. ↑  Verdens beste SFO Arkivert 10. oktober 2016 hos Wayback Machine. christinehope.no, 2010.
6. ↑  TV-anmeldelse: «Schmokk» (NRK) - Sukk og singelliv, NRK.no, 19. september 2011.
7. ↑  Christine Hope CV,christinehope.no, 10. oktober 2016.
8. ↑  «Christine + Doddo = sant». *www.bt.no*. 2003. Besøkt 4. oktober 2020.

Eksterne lenker
---------------

* (en) Christine Hope på Internet Movie Database Rediger på Wikidata

* (no) Christine Hope hos Sceneweb Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** VIAF **·** MusicBrainz **·** Discogs
 |
**Språkvask:** Teksten i denne artikkelen kan ha behov for språkvask for å oppnå en høyere standard. Om du leser gjennom og korrigerer der nødvendig, kan du gjerne deretter fjerne denne malen.

**Gode Ord Dør Sist** (**G.O.D.S.**) er en norsk rap- og hiphopgruppe. Gruppen består av Erik Bruset (Børek) og Trond Wiger (Tfuzz). De produserer musikk i GODSterminalen, like ved E. C. Dahls bryggeri på Lamon i Trondheim. De har bidratt på et stort antall plater, samlealbum og mixtapes, i tillegg til flere offisielle utgivelser.
De ga ut LP-en "Gode Ord Dør Sist" i 2009, og ga ut "Svart Jord" 24. november 2012. Bruset er også kjent som medeier av vinylbutikken Fatback, og DJ med blant annet klubbkonseptene Sjøkasnkom!? og The Message. Trond Wiger ble valgt til fylkeskunstner for 2012. Begge er aktive kursholdere innen tekstskriving og DJ-ing. De har vært medarrangører av hiphopfestivalen 2xH, reggaefestivalen Jamrock og flere "open mics".

Opptredener
-----------

Gruppen spilte første gang sammen i 1995. De opptrådte på supportkonserter for Public Enemy (1999), Wu-Tang, Xzibit, Beatnuts, Sage Francis og Tha Alkaholiks. De har turnert i Norge og Tyskland, og hadde tre konserter i New York (2012). De var med på hiphopfestivalen 2xH gjentatt ganger (2000, 2002, 2004, 2007, 2009). De har også opptrådt i regi av Rikskonsertene. 8. mai 2007 opptrådte de i forbindelse med demonstrasjon til støtte for Eugene Ejike Obiora og opptrådte på Moldejazz i 2007.

Diskografi
----------

* *Bovak* - 7" EP med 6 spor (2002)
* *Slentre* - CD–singel (2003)
* *Kjenn varmen* - CD–singel (2005)
* *Trondheim* - CD–singel (2005)
* *Glade jul* - CD-trippelsingel (2006)
* *Gode Ord Dør Sist* - LP–album (2009)
* *VrakGODS* – CD-gatealbum (2010)
* *Kroa* - 7" (2012)
* *Svart jord* - LP-album (2012)
* *GODSstickers* - 7" (2013)

Referanser
----------

1. ↑  «Produksjoner i Oppland våren 2007». Rikskonsertene. 2007. Arkivert fra originalen 28. september 2007. Besøkt 18. juli 2007.
2. ↑  Vegard Thonstad (2007). «Fritt fram for politivold i Norge?». Friheten. Arkivert fra originalen 22. juni 2007. Besøkt 18. juli 2007.  *«Demonststrasjonen startet med musikk fra de progressive rapperne i Gode Ord Dør Sist, som spilte tre sanger fra sitt reportear. Alle sangene hadde fine tekster og god rytme.»*
3. ↑  «GodeOrdDørSist». Moldejazz. Arkivert fra originalen 28. september 2007. Besøkt 18. juli 2007.

Eksterne lenker
---------------

* (en) Gode Ord Dør Sist på Discogs Rediger på Wikidata

* (en) Gode Ord Dør Sist på MusicBrainz Rediger på Wikidata

* (no) Gode Ord Dør Sist på Rockipedia Rediger på Wikidata
* Gode Ord Dør Sist på Rockipedia Arkivert 5. august 2021 hos Wayback Machine.
* Yo! Shakespeare i Adresseavisen 2007-01-16

|  |  |
| --- | --- |
| Oppslagsverk/autoritetsdata | Rockipedia **·** MusicBrainz **·** Discogs
 |
**Barnas Fysioterapisenter** (BFS) er en habiliteringsklinikk etablert i 2000 og som drives av Stiftelsen Barnas Fysioterapisenter. Initiativtaker var fysioterapeut Jannike Rieber. Siden 2009 har senteret hatt tilholdssted i Solheimsviken i Bergen.

BFS ble etablert etter at det fra mange foreldre ble uttrykket et behov for et spesialistsenter, da enkeltkommunene manglet ressurser til å kunne tilby nødvendig hjelp til barn med behov for motorisk opptrening. Senteret ble da igangsatt som et pilotprosjekt i samarbeid med Høgskolen i Bergen for å utrede effekten av intensiv trening for denne pasientgruppen, og da dette ga gode resultater ble driften videreført.

I starten ble BFS finansiert ved hjelp av driftstilskudd fra Bergen og omegnskommunene. I 2003 inngikk BFS en samarbeidsavtale med Høgskolen i Bergen og Haukeland Universitetssykehus om å tilby intensiv behandling av barn med behov for motorisk habilitering. Dette innebar blant annet barn med cerebral parese, Downs syndrom og ryggmargsbrokk.

I 2015 ble BFS inkludert i den nye ordningen Fritt behandlingsvalg der pasienter fra hele landet kunne søke om behandling ved senteret. Da Arbeiderpartiet overtok regjeringsmakten i 2021 varslet de at de ville avvikle ordningen. Regjeringspartner Senterpartiet ville imidlertid garantere for videre drift av tilbudet også etter at Fritt behandlingsvalg ble avviklet.

Referanser
----------

1. ↑  «Senter for barn». *Bergens Tidende*. 15. februar 2000.
2. ↑  «Tilrettelagt trening». *Bergensavisen*. 9. januar 2009.
3. ↑  «Marius trener med lek og latter». *Bergensavisen*. 16. februar 2000.
4. ↑  «Ruller mot et bedre liv». *Bergens Tidende*. 30. november 2000.
5. ↑  «Grønt lys for videre tilbud». *Vestnytt*. 19. mai 2001.
6. ↑  *Stortingsforhandlinger*. Oslo: [Forvaltningstjenestene]. 2004. s. 105.
7. ↑  «Debatt: – Sceneteppet for Høgre si marknadstenking går ned». *Bergens Tidende*. 25. mars 2022.

Eksterne lenker
---------------

* Offisielt nettsted Rediger på Wikidata

  


|  |  |
| --- | --- |
| Oppslagsverk/autoritetsdata | Brønnøysundregistrene
 |
**Relevans**: Denne artikkelen omtaler et emne som kan ha tvilsom relevans for Wikipedia. Artikkelen bør endres slik at det fremkommer hvorfor emnet er relevant for Wikipedia, ellers kan den bli slettet. Angitt grunn: *Middels kjent band, ukjent label, ingen kilder* *(27. mars 2024)*Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*

***On the Run*** er en EP av Black Angels, utgitt i 1986.

Albumet ble produsert av Dag Ingebrigtsen unntatt bonussporene som ble produsert av Jan Egil Løvbak og Øystein Nysæter. Innspillingen foregikk på Løvbak Lydstudio i Hjellum.

Sporliste
---------

Alle spor av Pearl, Axeman, Thunder, Child

EP
Side 1

1. «Black Angels»
2. «I'm on the Run»

Side 2

1. «Stop Runnin'»
2. «Loosing Control»

  

Kassett
Side 1

1. «Black Angels»
2. «I'm on the Run»
3. «Wild'n Hot» (bonusspor)

Side 2

1. «Stop Runnin'»
2. «Loosing Control»
3. «Destroy» (bonusspor)

Besetning
---------

* Bjørn Westby (Randy Child) – trommer
* Erik Marthinsen (Eric Axeman) – gitar
* Ole Espen Nybråten (Ross Thunder) – bass
* Tor Lanes (Chris Pearl) - vokal

|  |  |
| --- | --- |
| Oppslagsverk/autoritetsdata | MusicBrainz
 |
Cynognathus crateronotus
***Cynognathus*** er en utdødd slekt av en stor funksjonsrik therapside som levde i tidlig og midten av trias. Den er kjent fra en enkelt art, **Cygnognathus crateronotus**. Cynognathus var en meter lang rovdyr nært beslektet med pattedyr og hadde en nesten verdensomspennende utbredelse.

Fossiler er funnet i Karoo, Sør-Afrika, i Waterberg nasjonalpark i provinsen Otjozondjupa, Namibia, nær Puesto Viejo i provinsen Jujuy, Sør-Amerika, i Ermayinglagene i provinsen Shaanxi, Kina, og i Fremouw-lagene i Den Transantarktiske fjellkjeden i Antarktika. Den ble første gang artbestemt i 1895 av Harry Seeley.

En avstøpning er utstilt i Naturhistorisk museum i Oslo.

Referanser
----------

1. ↑  Cynognatus sp.

|  |  |
| --- | --- |
| Oppslagsverk/autoritetsdata | Encyclopædia Universalis
 |

**Taksonomisk opprydning:** Denne artikkelen trenger en opprydning. Du kan hjelpe Wikipedia ved å forbedre og standardisere den, f.eks. ved å sette inn eller komplettere en taksoboks.
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*

**Bashkir Curly** kommer fra de russiske steppene og er en ekstremt hardfør ponni.

Opprinnelse
-----------

Denne rasen kan takke det ekstreme klimaet i Uralfjellene i den basjkirske provinsen i Russland, der den stammer fra, for utholdenhet og hardførhet. Bashkir Curly-ponnien brukes både til ridning og til kløv i sitt hjemland, og er svært egnet, da den greier seg fint over store avstander, selv når det er bitende kaldt. Rasen er viden kjent for sin uvanlig krøllete vinterpels, man og hale. Den krøllete pelse faller av om sommeren, og noen hester feller også manen, som så gror ut igjen når høsten kommer. Føllene fødes ofte med krøllete pels – til og med øyevippene er krøllete.

Rasebeskrivelse
---------------

Øynene står langt fra hverandre. Kort, tykk og kjøttfull hals. Rygg og manke er flat og kort. Kroppen er bred med dyp buk. Bred, rund bakpart. Rette, ganske korte bein med sterke runde piper. Flate knær og sterke haser. Svært sterke og harde hover, vanligvis mørke på farge.

Vanligste farge er dyprød, brun og lysbrun. Vinterpelsen er krøllete, men varierer fra skikkelig tykt virvar av krøller til pels med bølgende fall. Den tykke manen og halen får ofte korketrekkerkrøller. Baskhir Curly er intelligent, rolig og lett å jobbe med
Kjos hovedgård som ble oppført mellom 1785 og 1788 for kjøpmann Isaachsen Foto: Erlend Bjørtvedt 
Boen Gård oppført for Isachsen mellom 1808 og 1812. Foto: Halvor Vreim / Riksantikvaren 
**Daniel Willoch Isaachsen d.e**, (født november 1744 i Kristiansand, død 1813 i Kristiansand) var en norsk forretningsmann og skipseier. Ved sin død var Daniel Isaachsen en av Norges rikeste menn.

Bakgrunn og virke
-----------------

Daniel Isaachsen var eldste sønn av Isaach Danielsen (Isaach «Smed»).

Han fikk sin utdannelse ved latinskolen i Kristiansand, og senere ved Universitetet i København. I 1763 dro han til England for «... at faae Indsigt i Kiøbmands Væsenet hvortil han vilde applicere sig.»[] Han ble med i farens forretning i 1765.

Ved farens død i 1771 overtok han forretningen. 7. august 1772 kjøpte han tomt med Kgl. privilegert kranverft ved Vesterhavnen. Han drev skipsbygging og redervirksomhet og hadde på det meste 21 skip. (Blant annet «Samson», som forliste ved Homborsund i 1786 og ble funnet i 1984.) De hadde fart på Middelhavet og på De vestindiske øyer. Han drev også hvalfangst ved Grønland (subsidiert av Kongen).

Det privilegerte kranverftet gav ham nærmest monopol på reparasjon og utrustning av seilskuter som søkte havn i Kristiansand. England ble aktivt med i krigshandlingene i 1793. Dette medførte at de krigførende makter førte sine priser til Kristiansand. Der ble de solgt med stor fortjeneste for byens kommisjonærer. Blant dem var Daniel Isaachsen en av de virkelig store.

I 1807 kom Danmark-Norge med i krigen. I perioden 1807-1814 ble det kapret 300 skip som ble ført til Kristiansand. Daniel Isaachsen drev selv ikke med kaperfart, men tjente gode penger på kommisjon av salg av skip og last.

Familie
-------

Daniel Isaachsen ble i 1771 gift med Christiane Hedevig Christensen. De fikk 7 barn sammen.

* Isaach Isaachsen («Jacobineren»), 1774-1828
* Barbara Cathrine Isaachsen, 1776-1857, gift van Kervel.
* Peder Isaachsen, 1778-1831
* Christian Isaachsen, 1783-1795
* Dessuten trillinger født i 1779. De døde alle innen to dager.

Christiane døde i 1798, bare 47 år gammel.

I 1805 giftet han seg med den 35 år yngre Hanne Susanne Nideros. De fikk ett barn: Daniel Otto Christian Isaachsen, 1806-1891. Etter Isachsens død giftet enken seg med Diderich Hegermann.

Litteratur
----------

* Frognes, Ingerd Nome (2005): *Fru Barbara til Andøen og andre beretninger fra det gamle Kristiansand*, ISBN 82-303-0538-2
* Holst, J. Wilhelm I. (1989): *Som barn av Isaach Smed: Slekten Isaachsen-Willoch gjennom fire hundre år*, ISBN 82-991898-0-2

Eksterne lenker
---------------

* Samson
* Kataloger til arkiver etter familiene Hegermann og Isaachsen hos Statsarkivet i Kristiansand Arkivert 10. juni 2015 hos Wayback Machine.

  


|  |  |
| --- | --- |
| Oppslagsverk/autoritetsdata | Historisk befolkningsregister **·** WikiTree
 |
**Thor 5**, også kjent som **Thor 2R**, er en norsk kommunikasjonssatellitt som eies av Telenor Satellite Broadcasting. Den ble skutt opp med en bærerakett av typen Proton-M den 11. februar 2008 klokken 12:34 norsk tid. Oppskytningen fant sted fra den russiske rakettoppskytningsbasen Bajkonur kosmodrom i Kasakhstan.

Satellitten, som skal erstatte de gamle satellittene Thor 2 og Thor 3, er bygget av Orbital Sciences Corporation i Virginia, USA, og hadde en kostnadsramme på 1,2 milliarder kroner. Den har 24 transpondere som skal distribuere signaler for tele- og datakommunikasjon, samt satellitt-tv. Satellittes levetid er ekstra lang, fordi den var alene i bæreraketten og dermed fikk nok skyvekraft til å bli brakt hele veien ut til geostasjonær bane uten å måtte bruke eget drivstoff. Levetiden kan dermed komme til å bli 20-30 år, nærmere det dobbelte av normal levetid.

Eksterne lenker
---------------

* Suksess for Thor 5 – Norsk romsenter
* THOR 5 successfully launched[*død lenke*] – Telenor Satellite Broadcasting
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*
Innkjøring til Haslemoen. Vaktbua med arresten til venstre i bildet.
Krigsminnesmerke over russiske soldater som døde i tysk fangenskap ved Haslemoen under andre verdenskrig
**Haslemoen** er en nedlagt militærleir i Våler kommune i Innlandet. Her var både artilleriets våpenskole SSFA, rekruttskolen, befalsskolen og befalsskoleopptaket til Feltartilleriet, i tillegg til et selvstendig feltartilleribatteri tilhørende Brigade Sør. Virksomheten ble flyttet til Rena leir på Rena. 

I dag har flere ulike organisasjoner og bedrifter tilhold på Haslemoen, blant annet Våler ungdomsskole, Grenseløs Grønn Finnskog, Haslemoen Hotell og Rally Norway. Her finnes også Norges største transittmottak, Haslemoen transittmottak, med en kapasitet på 800 asylsøkere.

|  |  |
| --- | --- |
| Oppslagsverk/autoritetsdata | Store norske leksikon
 |
**Harald Ødegaard** (født 22. desember 1965 i Oslo) er en norsk sakprosaforfatter og lærer.

Ødegaard er født og oppvokst på Stovner i Oslo. Han gikk selv på Høybråten skole og var russ ved Bredtvet videregående skole i 1985. Han er utdannet ved Universitetet i Tromsø og Universitetet i Oslo. Ødegaard har lang praksis som lærer i ungdomsskolen og underviser i norsk, samfunnskunnskap, historie, geografi og kroppsøving på Engebråten ungdomsskole i Oslo hvor han begynte å jobbe i 1997. I 2013 utgav han sin første bok sammen med Ruth Kristine Moe, *Håndbok for ferske lærere*. Han er medforfatter av lærerverket *Fabel* for norskfaget på ungdomstrinnene som utkom første gang i 2015 og i ny revidert utgave i 2020. Han er også en mye brukt foredragsholder, blant annet for Kunnskapsdepartementets oppfølgingsprosjekt av ungdom, *Ny Giv*. I 2002 deltok han i NRKs dokumentar *Da klokka klang*, regi av Nader Izadpanah, som handler om hverdagen til en helt vanlig 8. klasse og læreren deres. Han ble kjent da han i 2010 var norsklærer i dokumentarserien *Klasse 10B* på NRK. Serien fulgte en avgangsklasse ved Sten Tærud skole i Skedsmo. I 2012 deltok han også med klassen sin i Kunnskapsdepartementets *Gode lærere gjør faget levende*, en rekrutteringsfilm for læreryrket.

Harald Ødegaard er medlem av den norske supporterforeningen Scandinavian Hammers og har vært en lidenskapelig fan av fotballklubben West Ham United FC siden 1975. I tillegg til å være lærer og sakprosaforfatter, har Ødegaard i en årrekke vært knyttet til Høybråten og Stovner Idrettslag, som spiller, trener og styremedlem.

Bibliografi
-----------

* 2013: *Håndbok for ferske lærere* Universitetsforlaget undervisning, medforfatter: Ruth Kristine Moe ISBN 9788215021706
* 2015: *Fabel 8–10 - lærebok og tekstsamling i ett* GAN Aschehoug undervisning, medforfattere: Åse Marie Ommundsen, Maria Nitteberg, Ellen Birgitte Johnsrud, Helge Horn, Anne-Grete Fostås ISBN 9788203348471

Referanser
----------

1. ↑  Akers Avis Groruddalen (9. januar 2010): *TV-norsklærer'n* Arkivert 21. mai 2018 hos Wayback Machine. Hentet 21. mai 2018
2. ↑  Ødegaard, Harald (10. september 2016). «Har holdt med West Ham siden 1975, så dagens skuffende resultat føles bare som en irriterende flis i fingeren. Har opplevd verre enn dette». *@Hoedeg* **(norsk)**. Besøkt 9. mai 2019.
3. ↑  
«*Håndbok for ferske lærere*». Universitetsforlaget. Arkivert fra originalen 21. mai 2018.
4. ↑  
«*Fabel 8–10 - lærebok og tekstsamling i ett*». GAN Aschehoug. Arkivert fra originalen 21. mai 2018.

|  |  |
| --- | --- |
| Oppslagsverk/autoritetsdata | BIBSYS **·** VIAF
 |
**Amerikaplatan** (*Platanus occidentalis*) er et stort, løvfellende tre som vokser i østlige Nord-Amerika.

Det blir over 50 m høyt, og stammen kan ha en diameter på mer enn 4 m. Barken skaller av i uregelmessige flak. Bladene er håndflikete med som regel 5 fliker. Treet er sambu med adskilte hann- og hunnblomster på samme tre. Frukten er en kulerund samling av smånøtter med en diameter på 25–30 mm. Én eller to frukter henger på samme stilk.

Amerikaplatan vokser som regel på fuktig jord nær elver og innsjøer. Den trives best på åpen sandjord som ikke er mettet av vann i vekstsesongen. Den kan også være en pionerplante når tidligere dyrket mark gror igjen. Innenfor det store utbredelsesområdet varierer gjennomsnittlig årstemperatur fra 4 °C til 21 °C, og årsnedbøren er mellom 760–2030 mm. Arten vokser som regel sammen med andre tresorter, og det er bare i sør at det finnes store, rene bestander. Treslag som vokser på de samme stedene er blant annet ambratre, virginiapoppel, rødlønn, asklønn, grønnask, *Celtis laevigata*, sølvlønn, vasseik og svartbjørk.

Nordgrensen for utbredelsen går fra sørvestre Maine, gjennom New York, lengst sør i Ontario, sentrale Michigan og sørlige Wisconsin. Vestgrensen går fra Iowa og østre Nebraska til østre Kansas, Oklahoma og sentrale Texas. I sørøst finnes den til nordvestre Florida og sørøstre Georgia. Den finnes også i fjellene i nordøstre Mexico.

Amerikaplatan er et viktig tømmertre og plantes også for den tette skyggen. På amerikansk engelsk kalles dette treet *sycamore*, noe som åpner for forveksling både med den egentlige sykomor, morbærfiken (*Ficus sycomorus*), og platanlønn (sycamore maple).

Bilder
------

* BarkBark
* StammeStamme
* BladverkBladverk
* HøstfargerHøstfarger
* Om vinterenOm vinteren

Kilder
------

* O.O. Wells og R.C. Schmidtling. «Sycamore». *Silvics of North America*. Besøkt 31. januar 2016.
* «*Platanus occidentalis*». Flora of North America. Besøkt 31. januar 2016.

Eksterne lenker
---------------

* (en) *Amerikaplatan* i Encyclopedia of Life Rediger på Wikidata

* (en) *Amerikaplatan* i Global Biodiversity Information Facility Rediger på Wikidata

* (en) *Amerikaplatan* hos ITIS Rediger på Wikidata

* (en) *Amerikaplatan* hos NCBI Rediger på Wikidata

* (en) *Amerikaplatan* hos The International Plant Names Index Rediger på Wikidata

* (en) *Amerikaplatan* hos Tropicos Rediger på Wikidata

* (en) *Kategori:Platanus occidentalis* – bilder, video eller lyd på Wikimedia Commons Rediger på Wikidata

* (en) *Platanus occidentalis* – galleri av bilder, video eller lyd på Wikimedia Commons Rediger på Wikidata

* *Platanus occidentalis* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Per Hafslund** (født 20. juni 1918, død 3. mai 1990) var en norsk zoolog, fotograf og formidler, kjent som programleder i NRK og av flere kalt landets første TV-kjendis.

Hans far var handelsreisende Eivind Hafslund og moren Margit. Han var gift med Ragnhild Ihle-Hansen (15. mai 1918–), datter av Erling Thomas Ihle-Hansen (1887–1957) og Olga Karoline Kåsa (1889–1975).

Han vokste opp i Drammen og ble cand.real. i entomologi (1947) på en avhandling om barkbiller hvorpå han spesialiserte seg på skogsinsekter på Norges landbrukshøgskole.

Hafslund var bosatt i Lier. Han var lektor ved Drammen kommunale realskole 1947–1952 og ved Drammen offentlige høyere almenskole (fra 1965 het skolen Drammen gymnas) 1952–1975. I denne perioden la han ned et stort arbeid for popularisering av zoologisk fagstoff. Han ble tilknyttet NRK radios skolekringkasting (1952) og lagde flere programserier.

I fjernsynets barndom i Norge ble han spesielt kjent for serien «Dyreliv på nært hold» (tyve episoder, regissert av Sverre Tinnå og ti episoder regissert av Are Fiva). Hafslund lanserte slimålen som nasjonaldyr i Nitimens kåring (1978), og ble i en parodi av Rolf Just Nilsen den som oppdaget *«skalleknarpen»*.

En astma-sykdom avkortet hans lærervirke, men han fortsatte med radioprogram. Hafslund ledet over sytti episoder av den Prix Italia-nominerte serien «Naturprogram for små og store» i samarbeid med zoolog Karsten Edvardsen, programsekretær Knut Røe og tekniker John Andreas Hansen.

Gjennom sin innsats i fjernsyn ble Hafslund blant annet kjent for sin særegne omgang med naturen. Her kan nevnes at han kunne spise rå maur rett fra tua og koke tang fra fjæra.

Hans samling av stillbilder ble arkivert i bildebyrået Samfoto som i 2011 ble en del av bildebyrået NTB Scanpix.

Utvalgte bokutgivelser
----------------------

* *Dyrebilder* (1957)
* *Naturens eventyr* (1962)
* *Dyr i kameraøyet*, Gyldendal (1964)
* *Norges dyr* (1980)

Referanser
----------

1. 1 2   Store norske leksikon, Store norske leksikon-ID Per\_Hafslund[Hentet fra Wikidata]
2. ↑   byleksikon.drmk.no[Hentet fra Wikidata]
3. 1 2  Per Hafslund, nekrolog (16.5.1990) i Aftenposten
4. ↑  *Studentene fra 1939*.
5. ↑  *Per Hafslund med radio som terapi, men ville vært millionær med timelønn i NRK*, i VG (13. januar 1977)

Eksterne lenker
---------------

* Historiske opptak, Per Hafslund - NRK
* «Per Hafslund» i Norsk biografisk leksikon

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Drammen byleksikon **·** Prabook **·** VIAF
 |
**Tobias Frank Salquist Nielsen**  (født 1995) er en dansk fotballspiller som spiller for den amerikanske klubben Chicago Fire.

Klubbkarriere
-------------

### Silkeborg IF

Salquist kom til Silkeborg fra Midtjylland i en alder av 16 år.

Den 25. april 2015 fikk Salquist sin Superliga-debut da han kom inn for Thorbjørn Holst Rasmussen i det 25. minutt i 1-0 tapet borte mot Nordsjælland.

Den 19. mai 2015 signerte Salquist en ny 3-årskontrakt med Silkeborg.
Den 30. mai 2018, bekreftet Silkeborg at Salquist ville forlate klubben når kontrakten hans gikk ut på sommeren. På denne tiden, var det rykter som linket han til den belgiske klubben Waasland-Beveren. En dag senere bekreftet Salquist at han kom til å spille for en belgisk klubb, uten å avsløre hvilken klubb.

#### Lån til Fjölnir

Den 2. mars 2016, ble Salquist lånt ut til den islandske klubben Fjölnir.

### Waasland-Beveren

Den 11. juni 2018, bekreftet Waasland-Beveren at de hadde signert Salquist på en 3-årskontrakt. Salquist spilte totalt seks kamper for klubben og scoret sitt eneste mål for klubben i Beker van België.

### Lillestrøm SK

Den 7. januar 2019 bekreftet Lillestrøm Sportsklubb at de hadde signert Salquist på en 3-årskontrakt. Hans tidligere Silkeborg-kamerat Daniel A. Pedersen bekreftet uheldigvis overgangen noen timer før klubben selv ga ut nyheten.
Salquist fikk sin debut i 1. serierunde av Eliteserien i 1-1 kampen borte mot Stabæk, og hans første mål scoret han i åttende serierunde i 2-2 kampen borte mot Mjøndalen.

Den 7. september 2020 ble det bekreftet at kontrakten til Salquist ble terminert da han hadde et sterkt ønske å være sammen med sin høygravide kjæreste på Jylland i Danmark, og han betalte Lillestrøm en sum for å komme seg ut av kontrakten.

Referanser
----------

1. ↑   FBref, FBref spiller-ID 4467ad95[Hentet fra Wikidata]
2. ↑   transfermarkt.com, Transfermarkt spiller-ID 297990, besøkt 9. oktober 2017[Hentet fra Wikidata]
3. ↑  Chicago Fire FC Acquires Defender Tobias Salquist
4. ↑  «Silkeborg forfremmer forsvarstalent». bold.dk.
5. ↑  «Silkeborg forlænger med forsvarstalent». bold.dk.
6. ↑  «Flinta forlænger, Salquist forsvinder». Silkeborg IF.
7. ↑  «Salquist bekræfter: Jeg skal til Belgien». bold.dk.
8. ↑  «Silkeborg sender forsvarsspiller til Island». bold.dk.
9. ↑  «Tobias Salquist is de nieuwste versterking voor W-B!». Waasland-Bereven. Arkivert fra originalen 20. juli 2018. Besøkt 11. februar 2019.
10. ↑  «Waasland-Beveren vs. Mandel United». soccerway.com.
11. ↑  «Tobias Salquist signerte tre års kontrakt». LSK.no.
12. ↑  «Røpets LSKs nysignering før overgangen var bekreftet». Nettavisen.no.
13. ↑  «Tobias Salquist takker for seg i Lillestrom». lsk.no.

Eksterne lenker
---------------

* (en) Tobias Salquist – Transfermarkt Rediger på Wikidata

* (en) Tobias Salquist – WorldFootball.net Rediger på Wikidata

* (en) Tobias Salquist – FootballDatabase.eu Rediger på Wikidata

* (en) Tobias Salquist – Soccerway Rediger på Wikidata

* (no) Tobias Salquist – Norges Fotballforbund Rediger på Wikidata

* (en) Tobias Salquist – FBref Rediger på Wikidata
**Terrorangrepene i Kenya og Tanzania** 7. august 1998 bestod av en bilbombe som ble detonert av islamistiske terrorister ved de amerikanske ambassadene i Nairobi, Kenya og Dar-es-Salaam i Tanzania. Aksjonen førte til 224 dødsfall og over 4 000 skadde. Angrepene, som ble knyttet til lokale medlemmer av terrornettverket Al-Qaida ledet av Fazul Abdullah Mohammed, førte til at nettverket og dets øverste leder Osama bin Laden fikk internasjonal oppmerksomhet, og at bin Laden ble plassert på FBIs liste over de 10 mest etterlyste.

Sammen med bombingen av Verdens Handelssenter i New York i 1993, bombingen av Khobar Towers i 1996 og bombingen av USS Cole i 2000, var ambassadeangrepene en av de største terrorangrepene rettet mot amerikanske mål før terrorangrepet 11. september 2001.

Angrepet
--------

Bilbomber plassert i kjøretøy ved siden av ambassadene ble detonert nesten samtidig like før 10:45 om morgenen lokal tid.

### Tapstall

I Nairobi ble omkring 212 drept (hvorav minst 12 av dem var amerikanere) og mellom 4 000 og 5 000 ble såret. I Dar-es-Salaam ble 11 drept og 85 såret.

Selv om målene for angrepene var amerikanske ambassader, var de fleste ofrene afrikanere; 200 kenyanere ble drept i angrepet i Nairobi, og 11 tanzanianere ble drept i angrepet i Dar-es-Salaam.

Referanser
----------
***The Devil's Foot*** er en britisk stumfilm fra 1921 regissert av Maurice Elvey.

Handling
--------

En familie sitter oppreist ved spisebordet deres, og går kledd til middag. Bortsett fra at de alle er døde. Sherlock Holmes blir snart satt på saken, og må finne ut hvordan og hvorfor hele denne familien ble myrdet. Broren til ofrene, Tregennis, er den første som blir mistenkt. Men når han blir myrdet på en lignende måte som resten av familien, blir i stedet oppdageren og eventyreren Dr. Sterndale mistenkt.

Sterndale viser Holmes og Watson en beskjed hvor Tregennis skal ha tilstått drapene på familien sin, fordi han ønsket å få kontroll over eiendommen deres. Men den siste delen av filmen viser Dr. Sterndales historie fortalt gjennom en rekke flashbacks. Sterndale forteller dem at Tregennis hadde vist stor interesse for Sterndales eksotiske giftstoffer, og at Sterndale var forelsket i søsteren hans.

Skuespillere
------------

* Eille Norwood som Sherlock Holmes
* Hubert Willis som Dr. John Watson
* Harvey Braban som Mortimer Tregennis
* Hugh Buckler som Dr. Sterndale

Referanser
----------

1. ↑   (på en) *Internet Movie Database*, IMDb-ID tt0201564, Wikidata Q37312,
2. ↑  «The Devil's Foot (1921)» **(engelsk)**. Besøkt 12. januar 2023.

Eksterne lenker
---------------

* (en) *The Devil's Foot* på Internet Movie Database Rediger på Wikidata

* (en) *The Devil's Foot* på Silent Era Rediger på Wikidata
**Blue Panorama Airlines** er et flyselskap fra Italia. Det driver rute- og charterflyginger. Lavprisflyginger skjer med navnet **Blu-express**. Selskapet opererer charterflyginger i forretningsflymarkedet med navnet **Executive Blue**. Hovedkontoret ligger i Fiumicino utafor Roma og hovedbasene er Roma-Fiumicino lufthavn og Milano–Malpensa. Flygingene går internt i Italia, til Albania og Hellas, og interkontinentalt fra Italia til land i Mellom-Amerika og Karibia.

Historie
--------

Selskapet blei oppretta i 1998. Blu-express starta i 2005.

I 2012 verserte det planer om sammenslåing mellom Alitalia, Blue Panorama Airlines og Wind Jet. Det blei ikke noe av planene.

Virksomhet
----------

I Europa flyr selskapet til flyplasser internt i Italia og til flyplasser i nabolanda Albania og Hellas. Blue Panorama Airlines utfører interkontinentale flyginger fra byer i Italia til Mexico, Cuba, Den dominikanske republikk og Antigua og Barbuda.

Blue Panorama Airlines leier ut fly til andre flyselskap. 
Det har leid ut fly til blant anna Norwegian.

Flyflåte
--------

Flyflåten til Blue Panorama Airlines består av Boeing 737-300/400/800 og Boeing 767-300ER. Executive Blue flyr Piaggio P.180 Avanti.

* Boeing 737 fra Blue Panorama Airlines på Helsingfors-Vanda lufthavn.Boeing 737 fra Blue Panorama Airlines på Helsingfors-Vanda lufthavn.
* Piaggio P.180 Avanti-fly fra  Blue Panorama Airlines  på Luxembourg-Findel lufthavn.Piaggio P.180 Avanti-fly fra Blue Panorama Airlines på Luxembourg-Findel lufthavn.
* Boeing 737 fra Blue Panorama Airlines i lufta ved Leonardo da Vinci internasjonale lufthavn utafor Roma.Boeing 737 fra Blue Panorama Airlines i lufta ved Leonardo da Vinci internasjonale lufthavn utafor Roma.

Referanser
----------

1. ↑  About us, Blue Panorama Airlines. Henta 19. juli 2017.
2. ↑  blu-express, Centre for Aviation. Henta 19. juli 2017.
3. ↑  Alitalia plans merger with Blue Panorama and Wind Jet, FlightGlobal, 25. januar 2012. Henta 19. juli 2017.
4. ↑  Where we fly, Blue Panorama Airlines. Henta 19. juli 2017.
5. ↑  Norwegian leier fly fra utenlandske selskaper. Pilotforbundet er bekymret: – De skal skvise billettprisene, VG, 30. juni 2017. Henta 19. juli 2017.
6. ↑  Our fleet Arkivert 20. oktober 2020 hos Wayback Machine. Blue Panorama Airlines. Henta 19. juli 2017.

Eksterne lenker
---------------

* (en) Blue Panorama Airlines – kategori av bilder, video eller lyd på Commons
* Blue Panorama Airlines, offisielt nettsted Arkivert 9. august 2017 hos Wayback Machine.
**«Løven i Luzern»** er et kunstverk i Luzern i Sveits tegnet av den danske billedhuggeren Bertel Thorvaldsen i 1819. Løven er et minnesmerke over sveitsergarden, som til siste mann forsvarte Ludvig XVI av Frankrike og hans familie under stormen av Tuileriene under den franske revolusjon. 

Thorvaldsen utførte tegningene og modellen i 1819 og billedhuggeren Lucas Ahorn hugget den døende løven ut direkte inn i klippen i et tidligere sandstenspukkverk hvor den er plassert. 

Inskripsjonen under skulpturen lister opp navnene på offiserene og det antatte antall soldater som omkom og de som overlevde. På oversiden er det hugget inn *Helvetiorum Fidei ac Virtuti* – til sveitsernes lojalitet og mot.

Løven ligger dødelig såret med hodet bøyd nedover og med halvåpen munn, et brukket spyd stikker opp fra siden. Den ligger med høyre labb delvis over et skjold, et annet skjold står rett ved siden av opp mot veggen.

Det var den sveitsiske obersten Karl Pfyffer von Altishofen (1771–1840) som hadde ideen til minnesmerket og kontaktet Thorvaldsen i 1818. von Altishofen hadde deltatt i sveitsergarden, men vært hjemme på permisjon da kampene i Paris kulminerte i august 1792. Han ønsket å reise et minnesmerket over sine døde kamerater.

Skulpturen ble avduket 10. august 1821 med blant annet prins Christian Frederik til stede.

Gipsmodellen av løven finnes på Thorvaldsens Museum og har målene 84 × 161 cm.

Kilder
------

* Lion Monument, Lucerne
* Løven i Lucern – Thorvaldsens Museum, Tilbygningen
* Løven i Lucern – Thorvaldsens Museum, Tilbygningen

Portaler: Kunst | Danmark

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND
 |
**Ahmed Ouyahia** (født 1952) er en algerisk politiker som har vært Algeries statsminister fire ganger, senest fra 2017 til 2019. Før han ble statsminister hadde han en karriere som diplomat og han har fungert som justisminister. Han var en av grunnleggerne av det politiske partiet RND. 

Ouyahia sluttet seg til Utenriksdepartementet i 1979 og ble tildelt den afrikanske Affairs Department. I 1980 ble han sendt som rådgiver for utenrikssaker til ambassadør i Algerie i Elfenbenskysten, hvor han tjenestegjorde frem til 1982. Han ledet det afrikanske institutt frem til 1991, da han ble sendt som Algeries ambassadør i Mali fra 1992 til 1993. Der hjalp han i 1992 med å forhandle frem en fredsavtale i det maliske Tuareg-opprøret mellom den stridende maliske regjeringen Alpha Oumar Konaré og Azawad Tuareg-bevegelsen. I april 1994 ble han utnevnt som statsråd og direktør av president Liamine Zéroual. 

I desember 1995 ble Ouyahia nominert som statsminister og holdt denne stillingen til desember 1998 da han trakk seg etter valget av Abdelaziz Bouteflika til presidentskapet i Algerie. Den økonomiske tilstanden til Algerie på slutten av 1990-tallet, samt en bølge av streiker innenfor den offentlig sektor bidro sterkt til hans økende upopularitet som statsminister og hans resignasjon i desember 1998. I tillegg anklaget opposisjonen at parlamentarikere sammen med Ouyahia hadde fikset valget i 1997. 

I 2000 ble Ouyahia valgt inn som leder av partiet National Rally for Democracy (RND) som han tidligere hadde hjulpet til med å grunnlegge. Etter noe fremtredende engasjement i forskjellige internasjonale diplomatiske møter tidlig i 2008 var Ouyahia igjen blitt tildelt rollen som statsminister av Bouteflika den 23. juni 2008.

Referanser
----------

1. ↑   Munzinger Personen, Munzinger IBA 00000021709, besøkt 9. oktober 2017[Hentet fra Wikidata]

Eksterne lenker
---------------

* Algeria – Encyclopaedia Britannica
* Ahmed Ouyahia, or Ahmed Ouyahya (prime minister of Algeria)
* BBC NEWS | World | Africa | Algeria strikes deal with Berbers[*død lenke*]

| Partipolitiske verv
 |
| --- |
| Forgjenger :**Liamine Zéroual** | **Leder av Rassemblement National Démocratique (RND)**1998– | **Nåværende innehaver** |

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** Nationalencyklopedin **·** VIAF **·** GND **·** Munzinger (iba)
 |
**Hoist!** er et norsk fusion-band med utspring ved NTNUs jazzlinje.

Gruppa begynte i slutten av 2010. De fleste spilte også i et Tom Waits-hyllestband som het Earth Died Screaming. På bakgrunn av en demo innspilt på Musikkonservatoriet fikk Hoist en avtale med den amerikanske produsenten Oz Fritz. De fikk muligheten til å spille inn album med Fritz i Studios La Fabrique i Provence, før Fritz mikset det i sitt ordinære Prairie Sun i California.

Albumet var *Ami Noir*, som kom ut helt i starten av 2013 på Voices Music & Entertainment. Albumet fikk terningkast 6 i *Hamar Arbeiderblad* som hyllet albumet som «innovativt, imponerende og en soleklar innertier». I *Østlendingen* ble det terningkast 5 på grunnlag av «drama og frodig fantasi» i musikken. Tekstene var mørke, og Hoist var «ikke musikkens svar på lykkepiller». *Trønder-Avisa* roste originaliteten og «variasjonen i uttrykket», men var «usikker på om den vakre og vilt varierte galskapen funker 100 prosent»; derfor ble det terningkast 4.

Album nummer to *Unhost* kom på Voices of Wonder i 2014 og hadde slippkonsert på Union Scene i Drammen 31. oktober. Albumnavnet var navnet på byen der dette albumet ble spilt inn, Unhošť i Tsjekkia. Besetningen i bandet var nå Marita Røstad, Stian Leknes, Kurt Sprenger, Bjørn Marius Hegge, Tomas Järmyr, Per Spjøtvold og Alessandro Elide.

*Trønder-Avisa* økte til terningkast 5 denne gangen, og beskrev *Unhost* som «en variert plate med masse overraskelser, og låter med noen utrolig sterke øyeblikk». *Adresseavisen* ga terningkast 4. Albumet var «svært velspilt og godt produsert», og Hoist hadde særpreg, men gikk «ikke nye veier» i sin Tom Waits-aktige tilnærming. *Norway Rock Magazine* ga 4 revolvere.

Referanser
----------

1. ↑  «Kompromissløst sjelfullt», *Steinkjer-Avisa* 8. juni 2012
2. ↑  Anmeldelse av Anders Dalen, *Hamar Arbeiderblad* 19. februar 2013
3. ↑  Anmeldelse av Geir Hovensjø, *Østlendingen* 15. januar 2013
4. ↑  Anmeldelse av Per-Magne Midjo, *Trønder-Avisa* 12. februar 2013
5. ↑  «Starter på Union», *Drammens Tidende* 29. oktober 2014
6. ↑  Anmeldelse av Enok Moe, *Trønder-Avisa* 18. november 2014
7. ↑  Anmeldelse av Trygve Lundemo, *Adresseavisen* 21. november 2014
8. ↑  Anmeldelse, *Norway Rock Magazine* 77, s. 51

Eksterne lenker
---------------

* Intervju på eternal-terror.com
* Discogs
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*
Vaktposter i Jamaica Regiment utenfor St. James 'Palace i juli 2007
**Jamaica Regiment** er hovedavdelingen i Jamaicias forsvar (*Jamaican Defence Forces*). Det er et lett infanteriregiment og består av to bataljoner med vervede soldater og en reservistbataljon. Regimentet har to hovedroller: Å forsvare Jamaica og å støtte Jamaica Constabulary Force.

Regimentet har to hovedleirer med en bataljon i hver leir. Bataljonen ved Up Park Camp i Kingston har som oppgave å støtte det lokale politiet, mens bataljonen ved Moneague Training Camp ved Moneague i St. Ann arbeider med å bekjempe narkotikasmugling. I tillegg utfører regimentet fredsbevarende oppdrag i regi av FN.

Historikk
---------

Jamaica Regiment ble opprinnelig dannet i 1954 som en enhet i British Army. I 1958 ble regimentet overført til den nydannede Vestindiaføderasjonen, der det ble slått sammen med flere mindre regimenter til West India Regiment. Føderasjonen varte bare i to år før Jamaica ble selvstendig og regimentet ble gjenopprettet. Opprinnelig besto regimentet av to bataljoner. Men siden regimentet ble tilført fler og fler arbeidsoppgaver ble en ekstra bataljon tilført i 1979. Regimentet deltok i den fredsbevarende operasjonen etter den amerikanske invasjonen av Grenada i 1983.

Regimentet har stått vakt ved dronningens residens Buckingham Palace i London. 2. bataljon i 1999 og 1. bataljon i 2007.

Eksterne lenker
---------------

* (en) Jamaica Regiment – kategori av bilder, video eller lyd på Commons Rediger på Wikidata
**Madis Üürike** (født 12. februar 1943) er en estisk politiker og økonom.

Han vokste opp i Sverige, dit familien flyktet fra Sovjetunionens okkupasjon av Estland.

Han tok magistergraden (pol.mag.) i nasjonaløkonomi ved Stockholms universitet og studerte til doktorgraden ved Uppsala universitet, der han også arbeidet som universitetslektor. Han gikk i 1970- og 1980-årene inn i lederstillinger innen bygge- og eiendomsbransjen i Stockholm.

Etter Sovjetunionens fall ble Üürike finansminister i det uavhengige Estlands regjering (1992–1994). Han har siden vært rådgiver for Estlands statsminister og finansministerium.

Han har hatt en mengde verv i bank- og finansvesenet, deriblant styremedlem i Estlands sentralbank. I 2005 ble han styremedlem i Den nordiske investeringsbank i Helsingfors.

Referanser
----------

1. 1 2 3  «Madis Üürike» **(engelsk)**. Nordic Investment Bank. Besøkt 14. mars 2022.
2. ↑  Holte, Elisabeth (23. oktober 1992). «Ung historiker overtar i Estland». *Aftenposten* (aften utg.): 16.
3. ↑  Jõeste, Marje (red.) (1993). «Üürike, Madis». *Estonia, a Reference Book, 1993* **(engelsk)**. Oversatt av Tiia Raudma og Margareta de Villacis. Tallinn: Estonian Encyclopaedia Publishers. s. 156. ISBN 5-89900-027-9.
**Newberg** er en by i den amerikanske delstaten Oregon. Newberg ligger i Yamhill County i det nordvestlige Oregon, og er en forstad 40 km sørvest for Portland. Newberg hadde 22 068 innbyggere ved folketellingen i 2010.

Byen ble grunnlagt i nærheten av elven Willamette i 1848, og bar i begynnelsen navnene Chehalem og Roger's Landing. Bebyggelsen ble regulert i 1883 og gitt bystatus i 1889. Navnet Newberg skal komme fra byens første postmester, hvis hjemby var Neuberg i Tyskland. Kvekersamfunnet i byen grunnla George Fox University i 1885. Samme år flyttet den senere presidenten Herbert Hoover til byen.

Ved folketellingen i 2010 var innbyggerne i Keizer overveiende av europeisk (85,9 %) og latinamerikansk (13,5 %) herkomst. I perioden 2006–2010 var flesteparten av byens innbyggere sysselsatt innen offentlig tjenesteyting og administrasjon, industriproduksjon og varehandel. I samme periode levde i snitt 9,6 % av husholdningene og 14,4 % av befolkningen under fattigdomsgrensen.

Kjente personer fra Newberg
---------------------------

* Herbert Hoover, amerikansk president

Referanser
----------

1. ↑  United States. Bureau of the Census (2016) (på en), *2016 U.S. Gazetteer Files*, Washington D.C.: Bureau of the Census, Wikidata Q32859555,
2. ↑  ; *folketellingen i USA 2020*; redaktør: Bureau of the Census; besøksdato: 1. januar 2022.
3. 1 2  «Newberg, OR» **(engelsk)**. American Community Survey. 2006–2010. Besøkt 3. mars 2014.

Eksterne lenker
---------------

* (en) Offisielt nettsted Rediger på Wikidata

* (en) Newberg, Oregon – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** SUDOC **·** GeoNames **·** MusicBrainz **·** GNIS **·** GNIS
 |
**Østlandsutstillingen** er en årlig, juryert landsdelsutstilling som viser og formidler samtidskunst i de fire østlandsfylkene Vestfold, Østfold, Innlandet, Buskerud, Akershus og Oslo. Det er fri innsendelse til utstillingen og verkene blir vurdert av en fagfellejury der flertallet av juryens medlemmer er hentet fra Østlandets kunstnerorganisasjoner.

Om Østlandsutstillingen
-----------------------

Østlandsutstillingen ble initiert av de syv kunstnerorganisasjonene i de tidligere fylkene på Østlandet i 1978. Den første Østlandsutstillingen ble vist i 1979 i Galleri F15, Sandefjord Kunstforening, Lillehammer bys malerisamling og De Sandvigske Samlinger. 

Østlandsutstillingen er en av fem landsdelsutstillinger i Norge og mottar støtte fra fylkeskommunene Vestfold og Telemark, Innlandet, Viken og Oslo. Østlandsutstillingen har hatt en rekke projekter, seminarer og utstillinger i samarbeid med norske og internasjonale organisasjoner. 

Østlandsutstillingen skal presentere et utvalg av det som rører seg i kunsten på Østlandet. I denne store geografiske regionen er flertallet av Norges kunstnere bosatt. Denne modellen er støttet av kunstnerorganisasjonene for å styrke den faglige kvaliteten som overordnet prinsipp. 

På denne måten oppfyller Østlandsutstillingen fortsatt forventningene som ble formulert av journalist Asbjørn Andresen i sin anmeldelse i Moss avis i 1979: «Måtte det da skje at Østlandsutstillingen ikke blir en ny utstilling for de få toneangivende, men en utstilling der nye navn kommer frem og de uetablerte får en sjanse, blant likeverdige.» Landsdelsutstillingene gir dermed mulighet til å vise uttrykk innen samtidskunsten som kan ligge utenfor de allerede godt etablerte kunststemmene. Anonym juryering er et viktig virkemiddel for å oppnå dette. Hverken hensyn til alder, kjønn, bosted, etnisitet eller utdannelse er avgjørende for utvelgelsen gjennom juryen.

Samarbeidspartnere
------------------

* NITJA senter for samtidskunst
* BO
* Buskerud Kunstsenter
* Kunstbanken senter for samtidskunst
* Oplandia senter for samtidskunst
* Vestfold Kunstsenter
* Østfold kunstsenter
* Sørlandsutstillingen
* Vestlandsutstillingen
* Trøndelagsutstillingen
* Bodø Kunstforening
* Kunstsentrene i Norge (KIN)
* Norske Billedkunstnere (NBK)
* Turneorganisasjonen (TuO)
* Den kulturelle skolesekken Viken
* Den kulturelle skolesekken Innlandet
* Den kulturelle skolesekken Oslo
* Den kulturelle skolesekken Vestfold

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** VIAF **·** Brønnøysundregistrene
 |

Portal: Kunst